open-index/open-wikipedia-markdown huggingface dataset:
จักรพรรดิวิแต็ลลิอุส

**เอาลุส วิแต็ลลิอุส แกร์มานิกุส เอากุสตุส** (, 24 กันยายน ค.ศ. 15 – 22 ธันวาคม ค.ศ. 69) เป็นจักรพรรดิแห่งจักรวรรดิโรมันผู้ทรงขึ้นครองราชย์ต่อจากจักรพรรดิออโทเมื่อวันที่ 16 เมษายน ค.ศ. 69 จนถึงวันที่ 22 ธันวาคมของปีเดียวกัน วิแต็ลลิอุสขึ้นครองราชย์ในปีของสงครามกลางเมืองที่เรียกว่าปีสี่จักรพรรดิ (Year of the four emperors) วิแต็ลลิอุสเป็นจักรพรรดิองค์แรกที่ใช้ตำแหน่ง “แกร์มานิกุส” ในชื่อแทนที่ “ไกซาร์” เพราะเป็นตำแหน่งที่มาเสียชื่อไปในการกระทำของจักรพรรดิแนโร

## ดูเพิ่ม
* จักรวรรดิโรมัน

## อ้างอิง

## แหล่งข้อมูลอื่น
* 

หมวดหมู่:จักรพรรดิโรมัน
จักรพรรดิออโท

**มาร์กุส ซัลวิอุส ออโท ไกซาร์ เอากุสตุส** (; 28 เมษายน ค.ศ. 32 – 16 เมษายน ค.ศ. 69) เป็นจักรพรรดิแห่งจักรวรรดิโรมันผู้ทรงขึ้นครองราชย์ต่อจากจักรพรรดิกัลบาเมื่อวันที่ 15 มกราคม ค.ศ. 69 จนเสด็จสวรรคตด้วยการฆ่าตัวตายเมื่อวันที่ 16 เมษายน ค.ศ. 69 ออโทเป็นจักรพรรดิองค์ที่สองของปีสี่จักรพรรดิ (Year of the four emperors)

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
หมวดหมู่:ผู้ถูกบังคับให้ฆ่าตัวตาย
จักรพรรดิแนร์วา

**มาร์กุส ก็อกแกย์ยุส แนร์วา ไกซาร์ เอากุสตุส** (; 8 พฤศจิกายน พ.ศ. 573 – 25 มกราคม พ.ศ. 641) แนร์วาเป็นจักรพรรดิแห่งจักรวรรดิโรมันของราชวงศ์เนอร์วัน-อันโตนิน ผู้ทรงขึ้นครองราชย์ต่อจากจักรพรรดิดอมิติอานุสเมื่อวันที่ 18 กันยายน พ.ศ. 639 จนเสด็จสวรรคตเมื่อวันที่ 25 มกราคม พ.ศ. 641 โดยมีพระราชโอรสจักรพรรดิตรายานุสเป็นผู้ครองราชย์ต่อมา 

แนร์วาขึ้นเป็นจักรพรรดิเมื่ออายุได้ 65 ปีหลังจากการรับราชการภายใต้จักรพรรดิแนโรและกษัตริย์ราชวงศ์เฟลเวียน--เวสเปเซียน, ไททัส และ โดมิเชียน ภายใต้จักรพรรดิแนโรแนร์วาเป็นหนึ่งในผู้ติดตามพระจักรพรรดิและเป็นผู้มีบทบาทสำคัญในการเปิดเผยการคบคิดพิโซเนียน (Pisonian conspiracy) ของปี พ.ศ. 608 ต่อมาเพราะความที่มีความที่มีความจงรักภักดีราชวงศ์เฟลเวียนแนร์วาก็ได้รับตำแหน่งกงสุลในปี พ.ศ. 614 ในรัชสมัยของจักรพรรดิแว็สปาซิอานุส และในปี พ.ศ. 633 ในรัชสมัยของจักรพรรดิติตุส

โดมิเชียน 18 กันยายน พ.ศ. 639 ถูกลอบสังหารโดยองค์รักษ์เพรทอเรียน (Praetorian Guard) ในวันเดียวกันแนร์วาก็ได้รับการประกาศให้เป็นจักรพรรดิโดยสภาเซเนทโรมัน ในฐานะพระจักรพรรดิองค์ใหม่แนร์วาก็ประกาศว่าจะฟื้นฟูเสรีภาพที่หยุดยั้งไปในสมัยการปกครองอย่างเผด็จการของโดมิเชียนกลับคืนมา แต่รัชสมัยอันสั้นของแนร์วาเป็นสมัยที่ประสบปัญหาทางเศรษฐกิจและความขาดสมรรถภาพในการใช้อำนาจในการควบคุมกองทัพโรมัน การปฏิวัติโดยองค์รักษ์เพรทอเรียนในเดือนตุลาคม พ.ศ. 640 มีผลทำให้แนร์วาต้องรับจักรพรรดิตรายานุสผู้ที่เป็นที่นิยมมากกว่าเป็นพระโอรสบุญธรรมและทายาท หลังจากที่ครองราชย์ยังไม่ถึง 15 เดือนแนร์วาก็เสด็จสวรรคตโดยธรรมชาติเมื่อวันที่ 25 มกราคม พ.ศ. 641 หลังจากนั้นก็ได้รับตั้งให้เป็นเทพโดยทราจัน

แม้ว่าตลอดชีวิตแนร์วาจะไม่มีบทบาทอะไรที่เป็นที่รู้จักแต่นักประวัติศาสตร์สมัยโบราณก็ถือว่าเป็นพระมหากษัตริย์ที่ดี ทัศนคติที่ต่อมาได้รับการเผยแพร่ในคริสต์ศตวรรษที่ 18 โดยผู้คงแก่เรียนเอ็ดเวิร์ด กิบบอน ผู้จัดให้แนร์วาและจักรพรรดิที่ตามมาอีกสี่องค์อยู่ในกลุ่มจักรพรรดิโรมันผู้ทรงคุณธรรมห้าพระองค์ (Five Good Emperors) แต่นักประวัติศาสตร์เมื่อไม่นานมานี้ปรับความคิดนี้ใหม่และกล่าวว่าแนร์วาทรงเป็นจักรพรรดิผู้ทรงเป็นผู้มีความตั้งพระทัยดีแต่ทรงอ่อนแอและเกือบนำจักรวรรดิโรมันเข้าสู่สงครามกลางเมือง คุณธรรมอย่างหนึ่งของแนร์วาคือการที่ทรงจัดให้การเปลี่ยนอำนาจระหว่างทราจัน-อันโตนินเป็นไปอย่างราบรื่น

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

แนร์วา
แนร์วา
จักรพรรดิมาร์กุส เกลาดิอุส ตากิตุส

**จักรพรรดิมาร์กุส เกลาดิอุส ตากิตุส** () (ราว ค.ศ. 200 – มิถุนายน ค.ศ. 276) เป็นจักรพรรดิแห่งจักรวรรดิโรมัน ทรงขึ้นครองราชย์ต่อจากจักรพรรดิออเรเลียน เมื่อวันที่ 25 กันยายน ค.ศ. 275 จนเสด็จสวรรคตในเดือน มิถุนายน ค.ศ. 276 โดยมีจักรพรรดิโฟลริอานัสเป็นผู้ครองราชย์ต่อมา

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
จักรพรรดิเกลาดิอุส กอทิกุส

**จักรพรรดิเกลาดิอุส กอทิกุส** หรือ **จักรพรรดิเกลาดิอุสที่ 2**  () (10 พฤษภาคม ค.ศ. 213 – มกราคม ค.ศ. 270) เกลาดิอุส กอทิกุสเป็นจักรพรรดิแห่งจักรวรรดิโรมันผู้ทรงขึ้นครองราชย์ต่อจากจักรพรรดิกาลลิเอนัสในปี ค.ศ. 268 จนเสด็จสวรรคตในเดือนมกราคม ค.ศ. 270 โดยมีจักรพรรดิควินทิลลัสเป็นผู้ครองราชย์ต่อมา

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
อันดับปลาตะเพียน

**อันดับปลาตะเพียน** หรือ **อันดับปลากินพืช** (ชื่อวิทยาศาสตร์: Cypriniformes, ) เป็นอันดับของปลาจำพวกหนึ่ง ซึ่งประกอบด้วยปลาตะเพียน, ปลาทอง, ปลาคาร์ป, ปลาซิว เป็นต้น ส่วนใหญ่เป็นปลาที่อยู่ในวงศ์ Cyprinidae มีลักษณะโดยรวมคือ  ลำตัวมีเกล็ด ส่วนใหญ่แบนข้าง สันท้องกลมหรือเป็นสันคม ไม่มีหนามที่สันท้อง ตาไม่มีหนังคลุม ปากมีหลายตำแหน่งทั้งอยู่ตรงด้านหน้า เฉียงขึ้น หรืออยู่ทางด้านล่าง บางชนิดยืดหดได้เล็กน้อย บางชนิดมีลักษณะคล้ายปากดูด ส่วนใหญ่ไม่มีฟันบนขากรรไกรหรือบางชนิดที่มีก็มีไม่เกิน 8 ซี่  รอยต่อส่วนปลายของขากรรไกรล่างมีปมยื่นออกมาเรียกว่า ซิมไซซีล นอบ ริมฝีปากบางอาจมีหรือไม่มีติ่งเนื้อ บางชนิดไม่มีริมฝีปาก ไม่มีหนามใต้ตา หรือหน้าตา ช่องเปิดเหงือกกว้างกระดูกโอเพอร์เคิล เจริญดี มีหนวด 1-2 คู่ หรือไม่มี ก้านครีบเดี่ยวก้านสุดท้ายของครีบหลังอาจแข็ง หรือไม่แข็ง อาจมีหยักด้านในหรือไม่มี ไม่มีครีบไขมัน มีฟันที่หลอดคอ 1-3 แถว ขอบปากเป็นกระดูกพรีแมคซิลลา ขากรรไกรบนยืดหดได้ บางชนิดครีบหลังมีก้านครีบเดี่ยว มีครีบหลังตอนเดียว ถุงลมมีขนาดค่อนข้างใหญ่ส่วนใหญ่แบ่งออกเป็นสองตอน ไม่ถูกแผ่นกระดูกปกคลุมไว้ 

เป็นปลาที่กระจายอยู่ทั่วไปในทุกภูมิภาคของโลก ทั้งอเมริกาเหนือ, ทวีปยูเรเชียและทวีปเอเชีย มีพฤติกรรมอาศัยอยู่รวมกันเป็นฝูงใหญ่ พบในน้ำจืดมากกว่าทะเล ส่วนใหญ่เป็นปลาที่กินพืชเป็นอาหาร ไม่มีกระเพาะอาหาร แต่ก็มีหลายชนิดที่กินเนื้อหรือแพลงก์ตอน  เป็นปลาที่มนุษย์คุ้นเคยมานานเพราะใช้เป็นอาหาร 

นอกเหนือจากปลาในวงศ์ Cyprinidae แล้ว ยังมีปลาในวงศ์อื่นอีกที่อยู่ในอันดับนี้ประมาณ 5-6 วงศ์ ได้แก่
* Catostomidae (วงศ์ปลาหมูกระโดงสูง)
* Cobitidae (วงศ์ปลาหมูแท้)
*Botiidae (วงศ์ปลาหมู)
*Serpenticobitidae
* Balitoridae (วงศ์ปลาค้อ)
* Gyrinocheilidae (วงศ์ปลาสร้อยน้ำผึ้ง)
* Labeoninae (วงศ์ปลาเลียหิน)

และพบมากกว่า 320 สกุล และมากกว่า 3,250 ชนิด และมีความใกล้เคียงกับปลาในอันดับ Characiformes ที่พบในทวีปแอฟริกาและอเมริกาใต้

## อ้างอิง

## แหล่งข้อมูลอื่น

หมวดหมู่:ปลาแบ่งตามตระกูล
หมวดหมู่:อันดับปลาตะเพียน
จักรพรรดิยูลิอุส แนโปส

**จักรพรรดิยูลิอุส แนโปส** () (ราว ค.ศ. 430 – ค.ศ. 480) ยูลิอุส แนโปสเป็นจักรพรรดิแห่งจักรวรรดิโรมันตะวันตก ผู้ทรงขึ้นครองราชย์ต่อจากจักรพรรดิไกลเซริอัสในเดือนมิถุนายน ค.ศ. 474 จนถึงวันที่ 28 สิงหาคม ค.ศ. 475 โดยทรงปกครองจากอิตาลี และระหว่างปี ค.ศ. 475 จนถึง ค.ศ. 480 จากดาลเมเชีย ยูลิอุส แนโปสทรงปกครองช่วงเวลาสุดท้ายของจักรวรรดิโรมันตะวันตก นักประวัติศาสตร์บางคนถือว่าทรงเป็นจักรวรรดิองค์สุดท้าย แต่บางคนก็ว่าจักรพรรดิโรมุลุส เอากุสตุสเป็นองค์สุดท้ายในปี ค.ศ. 476

## อ้างอิง

## ข้อมูลเพิ่มเติม
* จักรวรรดิโรมันตะวันตก

## แหล่งข้อมูลอื่น

หมวดหมู่:จักรพรรดิโรมันตะวันตก
จักรพรรดิลูกิอุส เวรุส

**จักรพรรดิลูกิอุส เวรุส** หรือ **ลูกิอุส เอาเรลิอุส เวรุส **  (; 15 ธันวาคม ค.ศ. 130 – ค.ศ. 169) ลูกิอุส เวรุสเป็นจักรพรรดิแห่งจักรวรรดิโรมันของราชวงศ์อันโตนิน ผู้ทรงขึ้นครองราชย์ต่อจากพระราชบิดาเลี้ยงจักรพรรดิอันโตนีนุส ปิอุสเมื่อวันที่ 8 มีนาคม ค.ศ. 161 ร่วมกับจักรพรรดิมาร์กุส เอาเรลิอุสจนเสด็จสวรรคตในปี ค.ศ. 169 หลังจากนั้นจักรพรรดิมาร์คัส ออเรลิอัสก็ครองราชย์ต่อมาด้วยพระองค์เอง

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

ลูกิอุส เวรุส
ลูกิอุส เวรุส
จักรพรรดิคอนสแตนเชียสที่ 2

**จักรพรรดิคอนสแตนเชียสที่ 2** () หรือ**ฟลาวิอุส ยูลิอุส คอนสตานติอุส**() (7 สิงหาคม ค.ศ. 317 – 3 พฤศจิกายน ค.ศ. 361) คอนสแตนเชียสที่ 2 เป็นจักรพรรดิแห่งจักรวรรดิโรมันของราชวงศ์คอนแสตนติเนียน 

คอนสแตนเชียสที่ 2 ทรงได้รับการแต่งตั้งให้เป็นซีซาร์โดยพระราชบิดาระหว่างวันที่ 13 พฤศจิกายน ค.ศ. 324 จนถึงวันที่ 22 พฤษภาคม ค.ศ. 337; ระหว่าง ค.ศ. 337 ถึง ค.ศ. 340 ทรงมีตำแหน่งเป็นออกัสตัสร่วมกับจักรพรรดิคอนสแตนและจักรพรรดิคอนสแตนตินที่ 2 ในการปกครองมณฑลในเอเชียและอียิปต์; ระหว่าง ค.ศ. 340 ถึง ค.ศ. 350 ทรงเป็นออกัสตัสร่วมกับจักรพรรดิคอนสแตนในการปกครองจังหวัดในเอเชียและอียิปต์ และระหว่าง ค.ศ. 350 ถึงวันที่ 3 พฤศจิกายน ค.ศ. 361 คอนสแตนเชียสที่ 2 ก็ขึ้นครองราชย์เป็นจักรพรรดิแห่งจักรวรรดิโรมันทั้งหมด

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
จักรพรรดิกงสตันติอุส โคลรุส

**จักรพรรดิกงสตันติอุส โคลรุส** หรือ **จักรพรรดิกงสตันติอุสที่ 1**  () (ราว 31 มีนาคม ค.ศ. 250 – 25 กรกฎาคม ค.ศ. 306) เป็นจักรพรรดิแห่งจักรวรรดิโรมันผู้ครองราชย์ระหว่างปี ค.ศ. 293 ถึงปี ค.ศ. 305 ในฐานะซีซาร์ร่วมกับจักรพรรดิแม็กซิเมียน และระหว่างปี ค.ศ. 305 ถึงปี ค.ศ. 306 ในฐานะออกัสตัสทางตะวันตก และร่วมกับจักรพรรดิกาเลริอัสทางตะวันออก พระองค์ทรงได้รับฉายานามจากนักประวัติศาสตร์ไบแซนไทน์ว่า “Chlorus” (ผิวสีอ่อน) โกงสตันติอุส โคลรุสเป็นพระราชบิดาของจักรพรรดิคอนสแตนตินมหาราช และทรงเป็นปฐมกษัตริย์ของราชวงศ์คอนสแตนติเนียน

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
พิชญ์นาฏ สาขากร

**พิชญ์นาฏ สาขากร** (เกิด 22 พฤษภาคม พ.ศ. 2524) ชื่อเล่น **เมย์** เป็นนางแบบและนักแสดงชาวไทย  ได้รับฉายา **“ซูฉีเมืองไทย“**

## ประวัติ
จบการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ สำเร็จการศึกษาระดับปริญญาตรีจากคณะบริหารธุรกิจ มหาวิทยาลัยอัสสัมชัญ ได้เข้าศึกษาต่อในหลักสูตรนักบริหารรุ่นใหม่เพื่องานพิทักษ์สันติราษฎร์ (บสพ.) รุ่นที่ 3 ที่โรงเรียนนายร้อยตำรวจ และสำเร็จการศึกษาเมื่อ พ.ศ. 2558

ผลงานด้านภาพยนตร์ ได้แก่ *ขังแปด* (2545), *สายล่อฟ้า* (2547), *บุปผาราตรี เฟส 2* (2548), *ผีคนเป็น* (2549), *เหยิน เป๋ เหล่ เซมากูเตะ* (2550) และ *ศพเด็ก 2002 ศพ* (2554) ฯลฯ ผลงานด้านละคร ได้แก่ *สะใภ้จ้าว* (2545), *นางมาร* (2545), *วิมานทราย* (2548), *ภูตพยาบาท* (2550), *เมียหลวง* (2552), *เรือนซ่อนรัก* (2553), *ในรอยรัก* (2554), *ตะวันตัดบูรพา* (2558), *คลับฟรายเดย์ เดอะซีรีส์ 8* ตอน รักแท้หรือแค่เอาชนะ (2559) และ *หมอผี* (2559) ฯลฯ

## ผลงาน
### ละครโทรทัศน์

### ผลงานละครซิตคอม
* ซิตคอม เนื้อคู่อยากรู้ว่าใคร รับเชิญในบทในสายลับ 001(ฟ้า) ตอนที่ 13 (2553) ช่อง 5
* ซิตคอม 3 หนุ่ม 3 มุม x2 รับเชิญในบท ณาลัลน์ ตรีพูนสุข (แพร) ตอนที่ 10,11,12,13,14,15,18,20 (2563) ตอนที่ 4,9,11,13,14,15 (2564) ช่องวัน 31

### ผลงานภาพยนตร์
* ขังแปด (2545)
* สายล่อฟ้า (2547)
* บุปผาราตรี เฟส 2 (2548)
* ก็เคยสัญญา (2548)
* วาไรตี้ ผีฉลุย (2548)
* Black Night ลาง/หลอก/หลอน (2549)
* ผีคนเป็น (2549)
* เหยิน เป๋ เหล่ เซมากูเตะ (2550)
* The Fatality ตอกตราผี (2552)
* มือปืนดาวพระเสาร์ รับบท เหยม เอ็มโฟว์ (2553)
* ศพเด็ก 2002 ศพ รับบท พิม (2554)
* The Way มรรค (2556)

### ผลงานมิวสิกวิดีโอ
* เพลง จุ๊บ ของ หนุ่ม ศรราม เทพพิทักษ์
* เพลง อย่าไปเสียน้ำตา ของ แบล็คเฮด
* เพลง ก็อตซิล่า ของ โมเม นภัสสร
* เพลง เสียใจ ของ โบ สุนิตา
* เพลง ผู้หญิงทุกคนเอาแต่ใจ ของ ปาน ธนพร
* เพลง ไม่สำคัญ ซาร่า ผุงประเสริฐ
* เพลง จะเป็นอย่างนี้อีกนานไหม ศรัณย่า ส่งเสริมสวัสดิ์
* เพลง ตัวปัญหา ของ ทัช ณ ตะกั่วทุ่ง
* เพลง ไม่รักกันเลยใช่ไหม เคน เฮอริเคน
* เพลง คนของเธอ ของ แมว จิรศักดิ์
* เพลง ชีวิตที่เหลืออยู่ ของ โฟร์ท นฤมล
* เพลง หมายความว่ายังไง ของ โฟร์ท นฤมล
* เพลง Play Girl ของ ลิปตา 
* เพลง ฝืน ของ ลิปตา
* เพลง ถ้าเธอไป ตู่ ภพธร
* เพลง สวิทช์ที่ใจ ธงไชย แมคอินไตย์
*เพลง รักเหลือเชื่อ Yokee Playboy

### ผลงานอื่น ๆ
; โฆษณา
* โฆษณากรีนสปอต
* โฆษณาทีวีสีซัมซุง
* โฆษณาเทรซาเม่

; พิธีกร
* พิธีกรช่วย (Q Team) ร่วมกับ นิธิ สมุทรโคจร, เอกพันธ์ บรรลือฤทธิ์, สมเกียรติ จันทร์พราหมณ์ และ เกริก ชิลเลอร์ รายการQ Twenty 20 คำถาม ช่องไอทีวี
* พิธีกรรับเชิญ รายการคนอวดผี ช่อง 7
* พิธีกร  E- Entertainment ทาง ช่อง 8
* พิธีกร Maypitchy Channel ทางช่องยูทูบ

; นักพากย์
* พากย์รับเชิญพิเศษ ยอดนักสืบจิ๋วโคนัน เดอะมูฟวี่ 20 ปริศนารัตติกาลทมิฬ พากย์เป็น คูราโซ่ หญิงสาวปริศนาตาสองสี

## อ้างอิง

## แหล่งข้อมูลอื่น
;เครือข่ายสังคม
*  ครม. (คนรักเมย์ พิชญ์)
* 

หมวดหมู่:บุคคลจากกรุงเทพมหานคร
หมวดหมู่:นักแสดงหญิงจากกรุงเทพมหานคร
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:พุทธศาสนิกชนชาวไทย
จักรพรรดิเฮแร็นนิอุส แอตรุสกุส

**จักรพรรดิเฮแร็นนิอุส แอตรุสกุส** () (ราว ค.ศ. 227 – มิถุนายน ค.ศ. 251) เป็นจักรพรรดิโรมันในปี ค.ศ. 251 ร่วมกับจักรพรรดิฟิลิปชาวอาหรับพระราชบิดา เฮแร็นนิอุส แอตรุสกุสเป็นพระเชษฐาของจักรพรรดิโฮสติเลียน

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
หมวดหมู่:พระมหากษัตริย์ที่เสด็จสวรรคตในสงคราม
หมวดหมู่:เสียชีวิตจากลูกธนู
จักรพรรดิมักซิมินุส ทรากส์

**จักรพรรดิมักซิมินุส ทรากส์** หรือ **กาลิอัส ลูลิอัส เวรัส มักซิมินุส** หรือ **จักรพรรดิมักซิมินุสที่ 1** () (ราว ค.ศ. 173 – ค.ศ. 238) มักซิมินุส ทรากส์เป็นจักรพรรดิแห่งจักรวรรดิโรมัน ผู้ทรงขึ้นครองราชย์ต่อจากจักรพรรดิอเล็กซานเดอร์ เซเวรัสเมื่อวันที่ 20 มีนาคม ค.ศ. 235 จนเสด็จสวรรคตใน ค.ศ. 238 

มักซิมินุสได้รับการบรรยายโดยแหล่งข้อมูลโบราณหลายแหล่งว่าเป็นบาร์บาเรียนคนแรกที่ได้แต่งสีม่วงจักรพรรดิ และเป็นพระจักรพรรดิที่ไม่เคยเข้ามายังกรุงโรม และเป็นจักรพรรดิองค์แรกที่เรียกว่า “จักรพรรดิจากทหาร” (barracks emperor) ของคริสต์ศตวรรษที่ 3 มักซิมินุสเป็นจักรพรรดิองค์แรกของสมัยที่เรียกว่า “ยุควิกฤติการณ์ของคริสต์ศตวรรษที่ 3” (Crisis of the Third Century) 

## อ้างอิง

## ข้อมูลเพิ่มเติม
* จักรวรรดิโรมัน
* ยุควิกฤติการณ์ของคริสต์ศตวรรษที่ 3

## แหล่งข้อมูลอื่น

หมวดหมู่:จักรพรรดิโรมัน
ครูแก

**ครูแก แรงรัก แรงอาถรรพ์** เป็นภาพยนตร์ไทยที่ออกฉายในปี พ.ศ. 2547 สร้างจากเรื่องสั้นของมนัส จรรยงค์ 

## เนื้อเรื่องย่อ
ครูฉาย ครูหนังตะลุงที่มีตัวหนังตะลุงเอกที่เป็นตัวตลก และเป็นตัวชูโรงประจำคณะ โดยท่านให้ความเคารพรัก และเทิดทูนตัวหนังตัวนี้อย่างสูงโดยเรียกอย่างยกย่องว่า ครูแก ซึ่งเป็นขวัญใจของคนดูหนังตะลุงทั่วภาคใต้ที่รู้จักกันโดยทั่วไปว่า ไอ้แก ซึ่งมีคำร่ำลือว่าตัวหนัง ไอ้แก นั้นมีชีวิตมักจะแสดงอะไรแปลก ๆ ได้เสมอ และเมื่อเผลอมันจะลุกขึ้นเดินเหินแอบขึ้นไปยืนปร๋ออยู่กับตัวหนังตัวนางตัวหนึ่งที่ชื่อว่า พยอม ซึ่งตำนานของมันมาจาก แก นายหนังตะลุงฝีมือดีผู้ถูกกีดกันจากพ่อของ พยอม สาวคนรักจนทำให้เธอต้องฆ่าตัวตาย เขาได้นำหนังเท้าของเธอมาทำเป็นตัวหนังตะลุงเพื่อให้เป็นตัวแทนของเธอ และเมื่อเขาใกล้เสียชีวิตก็ได้สั่งลูกศิษย์ให้นำหนังเท้าของมาทำตัวหนังตะลุงด้วยอีกตัว จนกลายเป็นตัวตลกยอดนิยม นี่เองเป็นที่มาของความรักอมตะที่แม้แต่กาลเวลาและความตายก็ไม่อาจพรากทั้งคู่ให้จากกันได้

## นักแสดง
* ปรางทอง ชั่งธรรม เป็น พยอม
* สุกัญญา คงคาวงศ์ เป็น เอียด
* สุวัจชัย สุทธิมา เป็น เศรษฐีพัน (พ่อของพยอม)
* ณรงฤทธิ์ ศรีทองมาศ เป็น เพิ่ม
* จตุรงค์ โกลิมาศ เป็น สิงห์ทอง
* สีเทา เป็น ครูฉาย
* ประเคียง ระฆังทอง เป็น น้ากลิ่น (น้าของนายแก)
* ภาณุ สุวรรณโณ เป็น นายแก
* ธรรมโชติ จันทโชติ เป็น วิจิตร

## ดูเพิ่ม
* 
* 

หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ไทย
หมวดหมู่:ภาพยนตร์ไทยในคริสต์ทศวรรษ 2000
จักรพรรดิฟลาวิอุส วาแลริอุส แซเวรุส

**จักรพรรดิฟลาวิอุส วาแลริอุส แซเวรุส** () ( – 16 กันยายน ค.ศ. 307) ฟลาวิอุส วาแลริอุส แซเวรุสเป็นจักรพรรดิแห่งจักรวรรดิโรมัน ฟลาวิอุส วาแลริอุส แซเวรุสมีตำแหน่งเป็นซีซาร์ทางตะวันตกภายใต้คอนแสตนติอัส คลอรัสระหว่างวันที่ 1 พฤษภาคม ค.ศ. 305 ถึงฤดูร้อน ค.ศ. 306 และตั้งแต่ฤดูร้อน ค.ศ. 306 ถึงเดือนมีนาคม หรือเมษายน ค.ศ. 307 เป็นออกัสตัสในตะวันตกแข่งกับจักรพรรดิคอนสแตนตินที่ 1, จักรพรรดิแม็กเซนติอัส และจักรพรรดิแม็กซิเมียน 

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
หลวงพี่กับผีขนุน

**หลวงพี่กับผีขนุน** ภาพยนตร์ไทย ออกฉายในวันที่  19 กุมภาพันธ์ พ.ศ. 2552 กำกับโดย  ดุลยสิทธิ์ นิยมกุล จัดจำหน่ายโดย สหมงคลฟิล์ม  ภาพยนตร์ทำรายได้ 20 ล้านบาท

## นักแสดง

## อ้างอิง

## แหล่งข้อมูลอื่น
* ข้อมูลภาพยนตร์เรื่อง หลวงพี่ กับ ผีขนุน
* 

หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ภาษาไทย
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ
เมมฟิส (รัฐเทนเนสซี)

**เมมฟิส** () เป็นเมืองในสหรัฐอเมริกา ตั้งอยู่ทางตะวันตกเฉียงใต้ของรัฐเทนเนสซี และเชลบีเคานตี เมมฟิสตั้งอยู่บนฝั่งแม่น้ำมิสซิสซิปปี

จากข้อมูลปี 2007 เมมฟิสมีประชากรโดยประมาณที่ 669,651 ถือเป็นเมืองที่ใหญ่ที่สุดในรัฐเทนเนสซี และเป็นเมืองที่ใหญ่ที่สุดเป็นอันดับ 19 ของสหรัฐอเมริกา 
เทนเนสซีถือเป็นเมืองใหม่ที่สุดในเมืองใหญ่ของรัฐเทนเนสซี (อีกสามเมืองคือน็อกวิลล์, แชตตานูกา และแนชวิลล์) ชาวเมืองเมมฟิสจะเรียกเป็นภาษาอังกฤษว่า เมมเฟียน และพื้นที่เมมฟิสมักจะถูกเรียกทางสื่อว่า "มิด-เซาธ์"

## อ้างอิง


หมวดหมู่:เมืองในรัฐเทนเนสซี
อาถรรพณ์แก้บนผี

**อาถรรพณ์แก้บนผี** () ภาพยนตร์ไทยในปี พ.ศ. 2547 ในสังกัดของสหมงคลฟิล์ม

## เนื้อเรื่อง
ปิ่น, มอส, หมวย และบรรดาเพื่อน ๆ เป็นเด็กสาวที่เพิ่งจบการศึกษาชั้นมัธยม ขณะที่ทั้งหมดกำลังรอสอบเข้ามหาวิทยาลัย คืนหนึ่ง ทั้งหมดได้เดินทางไปยังบ้านร้างแห่งหนึ่งชานกรุงเทพมหานคร ที่ร่ำลือว่าเป็นบ้านผีสิง ที่หน้าบ้านมีศาลเพียงตาตั้งอยู่หน้าอย่างน่ากลัว พร้อมของแก้บนและเครื่องเซ่นต่าง ๆ ด้วยความคึกคะนอง มอสจึงเอ่ยปากท้าทายและตามมาด้วยเพื่อน ๆ ทั้งหมด ด้วยไม่คิดว่ามันจะเป็นจริงขึ้นมาได้

ต่อมา ในกลุ่มเพื่อน ๆ ต่างได้ประสบกับเหตุการณ์แปลก ๆ มอสเองก็ฝันแปลก ๆ จนตัวเองต้องป่วยหนัก ก่อนที่ทั้งหมดจะต้องเซ่นสังเวยการท้าบนบานครั้งนี้ด้วยชีวิต

## นักแสดง
* ปรางทอง ชั่งธรรม    รับบทเป็น   มอส
* วิริฒิพา ภักดีประสงค์  รับบทเป็น   ปิ่น
* พินทุ์สุดา ตันไพเราะห์  รับบทเป็น   หมวย

## อ้างอิง

## แหล่งข้อมูลอื่น
* หนังดี
* ข้อมูลภาพยนตร์เรื่อง อาถรรพ์แก้บนผี ในเว็บสยามโซน
* 
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ไทย
หมวดหมู่:ภาพยนตร์ผี
หมวดหมู่:ภาพยนตร์สยองขวัญไทย
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์เกี่ยวกับความหลากหลายทางเพศ‎
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2000
เอนนิโอ มอร์ริโคเน

**เอนนิโอ มอร์ริโคเน** () นักประพันธ์เพลงชาวอิตาลี มีชื่อเสียงในฐานะผู้แต่งดนตรีประกอบภาพยนตร์ และรายการโทรทัศน์มากกว่า 500 เรื่อง ตลอดอายุการทำงาน 50 ปี ได้รับรางวัลบาฟตา 5 ครั้ง ได้รับการเสนอชื่อเข้าชิงรางวัลออสการ์ 5 ครั้ง และได้รับรางวัลเกียรติยศในงานประกาศผลรางวัลออสการ์ ครั้งที่ 79 ประจำปี 2006 

ผลงานของเอนนิโอ มอร์ริโคเนที่มีชื่อเสียง ได้แก่ดนตรีประกอบภาพยนตร์ชุดคาวบอยตะวันตกของเซอร์จิโอ เลโอน *A Fistful of Dollars* (1964), *For a Few Dollars More* (1965), *The Good, the Bad and the Ugly* (1966), *Once Upon a Time in the West* (1968), *The Great Silence* (1968), *My Name Is Nobody* (1973) รวมไปถึง *Once Upon a Time in America* (1984) ภาพยนตร์หลายเรื่องของจูเซปเป ทอร์นาทอเร (*[[Nuovo Cinema Paradiso]]* (1988), *L'uomo delle stelle* (1995), *La leggenda del pianista sull'oceano* (1998) และ *Malèna* (2000)) ภาพยนตร์หลายเรื่องของไบรอัน เดอ ปาลมา (*The Untouchables* (1987), *Casualties of War* (1989), *Mission to Mars* (2000)) ภาพยนตร์ของโรแลนด์ จอฟเฟ (*[[The Mission]]* (1986), *Fat Man and Little Boy* (1989), *City of Joy* (1992))

## อ้างอิง

## แหล่งข้อมูลอื่น
* Official website
* 

หมวดหมู่:นักแต่งเพลงชาวอิตาลี
หมวดหมู่:นักประพันธ์ดนตรีประกอบภาพยนตร์
หมวดหมู่:ผู้ได้รับเครื่องอิสริยาภรณ์เลฌียงดอเนอร์
รายชื่อภาพยนตร์การ์ตูนแอนิเมชันของดิสนีย์

นี่คือ**รายชื่อภาพยนตร์การ์ตูนแอนิเมชัน** ที่ผลิต และ/หรือวางจำหน่ายโดย เดอะวอลต์ดิสนีย์สตูดิโอส์ ในเครือบริษัท เดอะวอลต์ดิสนีย์

ณ ปัจจุบัน เดอะวอลต์ดิสนีย์สตูดิโอ ได้จัดจำหน่ายภาพยนตร์ทั้งบริษัทแอนิเมชันของตนเอง และ บริษัทที่ดิสนีย์ไม่ได้เป็นเจ้าของ ภาพยนตร์ส่วนใหญ่ในรายชื่อด้านล่างนั้นมาจาก วอลต์ดิสนีย์สตูดิโอแอนิเมชันสตูดิโอ โดยเริ่มต้น ผลิตภาพยนตร์สั้นตั้งแต่ปี ค.ศ. 1923 ต่อมาในปี ค.ศ. 1937 ได้ผลิตภาพยนตร์ขนาดยาวเรื่องแรกคือ *[[สโนว์ไวท์กับคนแคระทั้งเจ็ด]]* (*Snow White and the Seven Dwarfs*) โดยระหว่างปี ค.ศ. 1937 ถึง ค.ศ. 2014 ผลิตภาพยนตร์ทั้งหมด 55 เรื่อง เดอะวอลต์ดิสนีย์สตูดิโอ ได้จัดจำหน่าย ภาพยนตร์แอนิเมชัน ของ พิกซาร์ โดยเรื่องแรกคือ *[[ทอย สตอรี่]]* เมื่อปี 1995 และก็ได้ซื้อกิจการมาไว้ในครอบครองเมื่อปี 2006

นอกจากนี้ยังสตูดิโออื่นๆ ได้ผลิตหรือจัดจำหน่ายภาพยนตร์ ได้แก่ วอลต์ดิสนีย์เทเลวิชันแอนิเมชัน (ปัจจุบันคือ ดิสนีย์ตูนสตูดิโอ), ทัชสโตนพิกเจอร์ส จัดจำหน่ายภาพยนตร์จากการซื้อลิขสิทธิ์ หรือ บริษัทที่เคยเป็นเจ้าของอย่าง มิราแมกซ์ ในปี 1996 ได้เซ็นสัญญากับ โทคุมะโชเต็ง ได้ลิขสิทธิ์ในการจำหน่าย ภาพยนตร์ที่ผลิตโดย สตูดิโอจิบลิ ทั่วโลก (ไม่รวมทวีปเอเชียยกเว้นญี่ปุ่นและไต้หวัน และ ไม่รวมภาพยนตร์เรื่อง *[[สุสานหิ่งห้อย]]* ซึ่งไม่ได้จัดจำหน่ายโดย โทคุมะ) โดยเรื่องแรกคือ *[[เจ้าหญิงโมโนโนเกะ]]* ต่อมาก็ได้ลิขสิทธิ์ในการจำหน่ายแผ่นดีวีดีและภาพยนตร์ใหม่ๆ ของจิบลิด้วย ภาพยนตร์เรื่อง *[[Spirited Away]]* ชนะรางวัลภาพยนตร์แอนิเมชันยอดเยี่ยมในการประกาศผลรางวัลอแคเดมีครั้งที่ 75 เมื่อปี 2002 อย่างไรก็ตาม สตูดิโอจิบลิ นั้นเป็นอิสระจากดีสนีย์ โดยที่ดีสนีย์ไม่ได้ไปควบคุมหรือยุ่งเกี่ยวแต่อย่างใด ภาพยนตร์ทั้งหมดของ จิบลิ ก่อนหน้านี้ จะวางจำหน่ายเป็นดีวีดีในอเมริกาเหนือและในหลายๆ พื้นที่ (ยกเว้นเรื่อง *[[ในความทรงจำที่ไม่มีวันจาง]]*)  สตูดิโออื่นทั่วโลกที่จัดจำหน่ายภาพยนตร์ผ่าน วอลต์ดิสนีย์พิกเจอร์ส จะรักษาสิทธิในการจำหน่ายในบางพื้นที่

## ภาพยนตร์
### วางจำหน่ายแล้ว

#### ภาพยนตร์ที่ไม่ได้ผลิตจากสตูดิโอที่ดิสนีย์เป็นเจ้าของ จัดจำหน่ายผ่านมิราแมกซ์

**หมายเหตุ:**


### เร็วๆนี้หรือกำลังผลิต

## ดูเพิ่ม
* รายชื่อภาพยนตร์ของวอลต์ดิสนีย์แอนิเมชันสตูดิโอ
* รายชื่อภาพยนตร์ของพิกซาร์

## หมายเหตุ

**หมายเหตุเกี่ยวกับการวางจำหน่าย**

**หมายเหตุเกี่ยวกับสตูดิโอ/การผลิต**

**หมายเหตุเกี่ยวกับการวันวางจำหน่ายดั้งเดิมของภาพยนตร์ของสตูดิโอจิบลิ**:
:

## อ้างอิง

## แหล่งข้อมูลอื่น
* ประวัติภาพยนตร์ของ วอลต์ดิสนีย์แอนิเมชันสตูดิโอ
* วอลต์ ดิสนีย์ คลาสสิคส์ ในดีวีดีไทย

หมวดหมู่:ภาพยนตร์แอนิเมชันของดิสนีย์
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
การยุติการออกอากาศโทรทัศน์ระบบแอนะล็อกในสหรัฐ พ.ศ. 2552

**การยุติการออกอากาศโทรทัศน์ระบบแอนะล็อกในสหรัฐ พ.ศ. 2552** ดำเนินการนับตั้งแต่วันที่ 12 มิถุนายน พ.ศ. 2552 สถานีโทรทัศน์ทุกช่องในสหรัฐ จะทำการยุติการออกอากาศโทรทัศน์แอนะล็อก เพื่อเปลี่ยนผ่านสู่ระบบดิจิทัล

## ตารางเวลา
ช่วงเช้า พิธีกรในรายการยามเช้าจะกล่าวอำลาผู้ชมว่าจะยุติการออกอากาศแล้ว หรือมีการรายงานข่าวด่วน และมีการฉายวีทีอาร์เกี่ยวกับประวัติสถานี ต่อจากนั้นเป็นเพลงชาติสหรัฐ ต่อจากนั้น จอโทรทัศน์เริ่มเป็นสีดำ
* ในบางสถานีจะตัดสัญญาณอัตโนมัติ ช่วงจบรายการ
* อย่างไรก็ดี สถานีที่ Callsign มีตัวอักษร X (สถานีที่ตั้งอยู่ในชายแดนสหรัฐ-เม็กซิโก) หมายความว่า สถานียังออกอากาศระบบแอนะล็อกอยู่ เนื่องจากจะต้องรอกำหนดการเปลี่ยนผ่านโทรทัศน์ดิจิทัลของเม็กซิโก

## แหล่งข้อมูลอื่น

* [WRTV ในเมือง[อินเดียนาโปลิส] ]
* คลิปวิดีโอการยุติการออกอากาศโทรทัศน์แอนะล็อก
* KXTVในเมือง สคราเมนโต 

หมวดหมู่:โทรทัศน์
หมวดหมู่:โทรทัศน์ระบบดิจิทัล
นาค รักแท้ วิญญาณ ความตาย

***นาค รักแท้ วิญญาณ ความตาย*** เป็นภาพยนตร์ไทยจัดจำหน่ายโดย บอกซ์ ออฟฟิต เอนเตอร์เทนเมนต์ ออกฉายเมื่อวันที่ 15 กันยายน พ.ศ. 2548

เนื้อหาของภาพยนตร์นำตำนานแม่นากพระโขนงมาเล่าใหม่ให้ร่วมสมัยในฉากปัจจุบัน โดยนาค (ภัทรธิดา พัชรวีระพงษ์) มักฝันเห็นผีสาว ตาดำ ปากดำ และหน้าผากเป็นรูโบ๋ วันหนึ่งมาก (ศิวัฒน์ โชติชัยชรินทร์) ได้ซื้อปั้นเหน่งที่นำมาทำสร้อยจากร้านขายของเก่า จึงซื้อให้นาคเป็นของขวัญแต่งงาน แต่ถูกหัวขโมยงัดบ้าน มากพยายามจับขโมยแต่ถูกรถของหัวขโมยพุ่งชน ทำให้ถูกนำส่งโรงพยาบาลและรักษาตัวด้วยอาการโคม่า จากนั้นนากจึงหาความจริงจากสร้อยปั้นเหน่งนี้เพื่อช่วยมาก

## นักแสดง
* ภัทรธิดา พัชรวีรพงษ์   เป็น  นาค  
* ศิวัฒน์ โชติชัยชรินทร์ เป็น   มาก
* พรทิพย์ ปาปะนัย    เป็น   แม่นาก
* จรัล งามดี เป็น พ่อมาก
* มารศรี อิศรางกูร ณ อยุธยา  เป็น ยายของนาค
* เฉลิมพล ภัทรพากุล  เป็น  ชัย
* กานต์ชนิต ซำมะกุล เป็น น้อย
* มีศักดิ์ นาครัตน์ เป็น แองเจิล

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์ไทย
หมวดหมู่:ภาพยนตร์รัก
หมวดหมู่:ภาพยนตร์สยองขวัญไทย
หมวดหมู่:แม่นากพระโขนง
หลุยส์ เดอ เครูอาล

thumb|หลุยส์ ดัชเชสแห่งปอร์ตสมัธ 

**หลุยส์ เดอ เครูอาล ดัชเชสแห่งปอร์ตสมัธ** (กันยายน พ.ศ. 2192- 14 พฤศจิกายน พ.ศ. 2277)
เป็นพระสนมเอกคนที่สองของสมเด็จพระเจ้าชาร์ลส์ที่ 2 แห่งอังกฤษ หลุยส์เป็นพระกำนัลของเจ้าหญิงเฮนเรียตตา เจ้าหญิงเฮนเรียตตาได้เสด็จมาที่อังกฤษในปี พ.ศ. 2213 เมื่อพระเจ้าชาร์ลส์ได้ทรงเห็นหน้าตาหลุยส์ที่งดงามใสสะอาดเนื่องจากไม่ได้แต่งหน้าพระองค์ก็ทรงชื่นชมเป็นอย่างยิ่ง หลุยส์เป็นสาวน้อยวัย 21 ปีที่กิริยามารยาทเรียบร้อยสมเป็นลูกผู้ดี

เจ้าหญิงได้สิ้นพระชนม์อย่างกะทันหันขณะมีพระชนมายุ 26 ปี ยังไม่ทันเสด็จกลับ หลุยส์ตกค้างอยู่ในราชสำนัก พระเจ้าชาร์ลส์ทรงประทานตำแหน่งนางกำนัลของสมเด็จพระราชินีแคทเธอรีน ให้แก่หลุยส์ ต่อมหลุยส์ได้ทำหน้าที่เป็นสนมคนใหม่ ด้วยรูปร่างหน้าตาที่จอห์น เอเวลินกล่าวว่า "งามเหมือนเด็กทารก" คือ งามบริสุทธิ์นั่นเอง ต่อมาหลุยส์ก็ได้คลอดลูกชายที่ชื่อ ชาร์ลส์ ซึ่งต่อมาก็คือดยุกแห่งริชมอนด์ หลุยส์ไม่เคยแต่งงานมาก่อนที่จะได้เป็นพระสนม
หลุยส์ก็เลยเป็นดัชเชสแห่งปอร์ตสมัธแบบ Duchess in Her Own Right คือเป็นดัชเชสด้วยตนเอง ไม่ได้เป็นภรรยาของดยุก

thumb|หลุยส์ในวัย 22 ปี

ถึงแม้หลุยส์จะมีหน้าตาที่ใสซื่อสะอาดสะอ้าน (ดูจากรูปวาดจะเห็นว่าหลุยส์จะไม่ค่อยแต่งหน้ามากนัก) แต่เธอก็เป็นคนฉลาด ไม่หัวอ่อน และสามารถเรียกความสนใจได้มากกว่าดัชเชสแห่งคลีฟแลนด์ด้วยซ้ำ ถึงแม้หลุยส์จะอยู่ที่อังกฤษ แต่ใจของเธอก็ได้ไปอยู่กับฝรั่งเศส นายเหนือหัวที่เธอรักมากที่สุดคือสมเด็จพระเจ้าหลุยส์ที่ 14 แห่งฝรั่งเศสมากกว่าพระเจ้าชาร์ลส์ หลุยส์ทำหน้าที่เป็นสายลับดูความเคลื่อนไหวของราชวงศ์สจ๊วตทุกย่างก้าว ด้วยการที่ไปล่วง แคะ แกะ เกา ความลับของอังกฤษจากพระเจ้าชาร์ลส์ หลุยส์ได้กลับไปรายงานเรื่องราวต่างๆในราชสำนักแก่ฝรั่งเศส ตลอดจนโน้มน้าวให้พระเจ้าชาร์ลส์ทรงหันมานับถือคาธอลิก แต่พระองค์ก็ทรงพระทัยแข็งพอที่จะปฏิเสธหลุยส์ทั้งๆที่ทรงเลื่อมใสคาธอลิกมาก

thumb|สมเด็จพระเจ้าหลุยส์ที่ 14 เจ้านายที่หลุยส์รักยิ่ง พระองค์ทรงอุปถัมภ์หลุยส์ขณะมีหนี้สินท่วมตัว

หลุยส์เป็นคนโปรดแห่งราชสำนักอังกฤษ หลุยส์สามารถพิชิตใจพระเจ้าชาร์ลส์ทำให้เธอ "ขึ้น"ตลอด ไม่มีวันตกแบบดัชเชสแห่งคลีฟแลนด์ หลุยส์ได้ทำให้ดยุกแห่งมอนมัธหมดรัศมีลงไป แต่คนที่หลุยส์กำจัดไม่ได้คือเนลล์ กวิน นางละครสาวสวย หลุยส์ตีสนิทกับเสนาบดีคนสำคัญ ยอมที่จะไปเป็นชู้เขา เพราะจะได้นำความลับของอังกฤษถวายพระเจ้าหลุยส์ เพื่อจะได้เป็นประโยชน์ต่อฝรั่งเศส หลุยส์เป็นคนโลภมาก กอบโกยเงินพระคลังแทบเกลี้ยง ห้องชุดในพระราชวังไวท์ฮอลซึ่งตกแต่งกว่า 3 ครั้งจนกว่าจะเป็นที่พอใจ สิ้นเปลืองเงินไปไม่รู้เท่าไหร่แล้ว หลุยส์ได้เบี้ยหวัดรายปีถึง 27,000 ปอนด์ ไม่รวมบรรดาเพชรพลอยที่พระเจ้าชาร์ลส์ทรงประทานให้ลูกชายอีกมาก พระเจ้าหลุยส์ทรงส่งของกำนัลดีมาให้หลุยส์เป็นประจำเพื่อตอบแทนที่รับใช้ด้วยดี

thumb|สมเด็จพระเจ้าชาร์ลส์ที่ 2

หลุยส์เป็นดาราเจ้าน้ำตา เวลาพระเจ้าชาร์ลส์ทรงไม่ประทานอะไรให้หลุยส์ก็จะใช้วิธีนี้ประจำ ในที่สุดหลุยส์ก็ได้ไปทุกที
หลุยส์เป็นคนที่รู้ใจพระเจ้าชาร์ลส์เป็นอย่างดีทำให้เป็นคนโปรดเสมอ ถึงแม้จะมีคู่แข่งคนสำคัญอย่างเนลล์ กวิน ก็ตาม

เมื่อพระเจ้าชาร์ลส์สวรรคต หลุยส์มีหนี้สินท่วมหัว แต่พระเจ้าหลุยส์ก็ทรงอุปถัมภ์หลุยส์ จนเมื่อสวรรคตแล้วดยุกแห่งออร์เลอังส์ก็มารับช่วงต่อ หลุยส์เสียชีวิตในวัย 85 ปี.

## อ้างอิง
* http://www.vcharkarn.com/varticle/396

หมวดหมู่:บุคคลที่เกิดในปี พ.ศ. 2192
หมวดหมู่:ราชวงศ์สทิวเวิร์ต
หมวดหมู่:บาทบริจาริกาในพระเจ้าชาลส์ที่ 2 แห่งอังกฤษ‎
ศัตรูของประชาชน

**ศัตรูของประชาชน** () เป็นคำที่ใช้เรียกคู่แข่งทางการเมืองหรือทางชนชั้น การใช้คำดังกล่าวเป็นความเสียหาย และแสดงให้เห็นโดยนัยว่าบุคคลกลุ่มนั้นเป็นศัตรูกับรูปแบบสังคมทั้งหมด คำดังกล่าวมีประวัติมาอย่างยาวนาน ซึ่งพบว่าได้มีการใช้ครั้งแรกในสมัยจักรวรรดิโรมัน ซึ่งสภาซีเนตได้ใช้เป็นข้ออ้างในการจับกุมจักรพรรดินีโร นับตั้งแต่นั้นมา มีบุคคลหลายกลุ่มที่ถูกตราหน้าว่าเป็นศัตรูของประชาชน

## สหภาพโซเวียต
ในสหภาพโซเวียต ได้มีการใช้คำดังกล่าวอย่างแพร่หลาย ซึ่งในภาษารัสเซียเขียนว่า враг народа *"vrag naroda"* ซึ่งประจวบเหมาะกับแนวคิดที่ว่าประชาชนอยู่ภายใต้การควบคุม คำดังกล่าวได้ถูกใช้โดยวลาดิมีร์ เลนิน หลังจากที่เขาก้าวขึ้นสู่อำนาจ และได้กล่าวไว้ในกฤษฎีกาในวันที่ 28 พฤศจิกายน ค.ศ. 1917 ว่า

;คำอื่น ๆ ที่ใช้กันในสหภาพโซเวียต
* ศัตรูของผู้ใช้แรงงาน (враг трудящихся, "vrag trudyashchikhsya") 
* ศัตรูของชนชั้นกรรมาชีพ (враг пролетариата, "vrag proletariata") 
* ศัตรูแห่งชนชั้น (классовый враг, "klassovyi vrag")

## อ้างอิง

## ดูเพิ่ม
* เสี้ยนหนามแผ่นดิน

## แหล่งข้อมูลอื่น
* รายชื่อหนังสือ ได้แก่ Nicolas Werth, Karel Bartošek, Jean-Louis Panné, Jean-Louis Margolin, Andrzej Paczkowski, Stéphane Courtois, *The Black Book of Communism: Crimes, Terror, Repression*, Harvard University Press, 1999, hardcover, 858 pages, ISBN 0-674-07608-7

หมวดหมู่:การเมือง
หมวดหมู่:การปราบปรามทางการเมืองในสหภาพโซเวียต
กาลิเลโอ (แก้ความกำกวม)

**กาลิเลโอ** อาจหมายถึง
* กาลิเลโอ กาลิเลอี นักวิทยาศาสตร์ชาวอิตาลี
* ยานกาลิเลโอ ยานอวกาศสำรวจดาวพฤหัสบดีของนาซ่า
* กาลิเลโอ (ละครโทรทัศน์ญี่ปุ่น) ละครโทรทัศน์ที่ออกอากาศทาง สถานีโทรทัศน์ฟูจิ และ ทีวีไทย
* หนีตามกาลิเลโอ ภาพยนตร์ไทยโดยนิธิวัฒน์ ธราธร
* กาลิเลโอเกม รายการเกมโชว์ทางสถานีโทรทัศน์ช่อง 9 อ.ส.ม.ท. ในช่วงปี 2537 - 2540
เสี้ยนหนามแผ่นดิน

**เสี้ยนหนามแผ่นดิน** หรือ **ปฏิปักษ์ต่อรัฐ**  () หมายถึง บุคคลซึ่งตกเป็นจำเลยในคดีอาชญากรรม ซึ่งส่งผลกระทบต่อรัฐ การกล่าวถึงปัจเจกชนว่าเป็นเสี้ยนหนามแผ่นดินในบางครั้งเป็นการแก่งแย่งทางการเมือง โดยในอีกกรณีหนึ่ง ปัจเจกชนอาจมีสิทธิถูกต้องตามกฎหมาย แต่ก่อให้เกิดอันตรายต่อประเทศชาติหรือประชาชนเสียเอง

## ตัวอย่าง
* ศัตรูของประชาชน

## เชิงอรรถ

หมวดหมู่:อาชญากรรม
สะพานไฟ

thumb|สะพานไฟ
**สะพานไฟ, คัตเอาต์** () หรือ **ตัวตัดวงจร, เซอร์กิตเบรกเกอร์** () เป็นอุปกรณ์ที่ใช้ตัดตอนแหล่งจ่ายไฟฟ้าออกจากวงจรไฟฟ้า เช่น ตัดวงจรไฟฟ้าภายในบ้านออกจากแหล่งจากไฟภายนอกเป็นต้น นอกจากทำหน้าที่เป็นสวิตซ์ไฟฟ้าเมื่อผู้ใช้สั่งการแล้ว ยังทำหน้าที่ตัดการจ่ายไฟโดยอัตโนมัติได้เมื่อมีเหตุ ไฟฟ้าลัดวงจร ไฟดูด ไฟรั่ว ไฟตก ไฟเกิน ได้แล้วแต่ความสามารถของสะพานไฟที่ใช้

## สะพานไฟแบบคันโยก
สะพานไฟจะตัดการจ่ายไฟเมื่อมีกระแสไฟฟ้าผ่านมากเกินกว่าที่กำหนดหรือเกิดการลัดวงจรภายในวงจรไฟฟ้า โดยใช้ฟิวส์ที่ติดดยู่ในสะพานไฟ เป็นตัวตัดวงจรไฟฟ้า โดยสะพานไฟมีส่วนประกอบหลัก คือ
# คันโยก สำหรับเปิด-ปิดวงจรไฟฟ้า
# ฟิวส์
# ฉนวนกระเบื้อง เป็นฉนวนไว้ป้องกันกระแสใหลผ่านในส่วนที่มีฟิวส์ติดอยู่ (ส่วนนี้จะติดกับผนัง)
# ฉนวนพลาสติก (ฝาครอบ)
# สายไฟ
# แผ่นทองแดง สำหรับเป็นตัวนำไฟฟ้าเข้าสู่ตัวบ้าน และเป็นขั้วระหว่างคันโยกกับตัวนำไฟฟ้าที่ส่งเข้าสู่บ้าน

## แอร์เซอร์กิตเบรกเกอร์
**แอร์เซอร์กิตเบรกเกอร์** (Air Circuit Breaker) เป็นอุปกรณ์เปิด-ปิดวงจรไฟฟ้า และป้องกันกระแสไฟฟ้า เพื่อจำกัดกระแสไฟฟ้าไม่ให้ไหลผ่านตัวมันเกินพิกัด โดยทั่วไปจะใช้เป็นตัวหลัก (Main) สำหรับป้องกันกระแสไฟฟ้าเกิน (Over Current) กระแสไฟฟ้าลัดวงจร (Short Circuit) เมื่อเกิดความผิดปรกติของวงจรมันจะทำหน้าที่ปลดวงจร (Open Circuit) โดยอัตโนมัติ และสามารถเปิดใช้งานใหม่ได้เมื่อวงจรไฟฟ้าเป็นปรกติ แอร์เซอร์กิตเบรกเกอร์นำไปใช้ในอาคาร สถานที่ที่มีการใช้กำลังไฟฟ้ามาก ๆ เช่นโรงงานอุตสาหกรรม โรงแรม โรงพยาบาล อาคารพาณิชย์ขนาดใหญ่ อาคารสูง มีขนาดตามพิกัด เช่น 800, 1000, 1250, 1600, 2000, 2500, 3200, 4000 แอมแปร์ เป็นต้น นอกจากนี้ แอร์เซอร์กิตเบรกเกอร์จะต้องสามารถทนกระแสฉับพลัน (Interrupting Current) มีหน่วยเป็น กิโล-แอมแปร์ (Kilo-Ampere) หรือ KA. ซึ่งเป็นตัวกำหนดพิกัดของแอร์เซอร์กิตเบรกเกอร์อีกค่าหนึ่งด้วย เช่น 42,65,100 กิโล-แอมแปร์ (1 Kilo-Ampere = 1000 Ampere)

## อ้างอิง

* ข้อมูลเกี่ยวกับสะพานไฟ 

หมวดหมู่:การกระจายพลังงานไฟฟ้า
หมวดหมู่:อุปกรณ์ไฟฟ้า
คัตเอาท์

**คัตเอาท์** อาจหมายถึง
* สะพานไฟ (Cut-out หรือ Circuit breaker)
* ป้ายคัตเอาท์ หรือ ป้ายโฆษณา (Sign board)
มุขทางเข้า

thumb|280px |มุขทางเข้าของถ้ำสองที่ถ้ำอชันตะ
**มุขทางเข้า** () คือส่วนประกอบของสิ่งก่อสร้างที่เป็นส่วนที่ปกคลุมทางเข้าไปในตัวสิ่งก่อสร้าง ตัวส่วนประกอบจะอยู่ภายนอกผนังของตัวสิ่งก่อสร้างหลักที่อาจจะล้อมรอบด้วยฉาก ระแนงสาน หน้าต่างกว้าง หรือกำแพงที่บางเบาทีก็จะยื่นออกมาจากตัวสิ่งก่อสร้าง

ลักษณะการสร้างมุขทางเข้าก็มีด้วยกันหลายแบบที่ขึ้นอยู่กับลักษณะของการก่อสร้างของแต่ละสมัยและของแต่ละท้องถิ่น จุดประสงค์ของการมีมุขทางเข้าก็เพื่อให้มีบริเวณให้ผู้ที่จะเข้าไปในตัวสิ่งก่อสร้างได้มีที่หยุดพักก่อนที่จะเข้าไปในอาคารหรือใช้หลบแดดหลบฝน แต่บางครั้งมุขทางเข้าก็อาจจะมีขนาดใหญ่ เช่น ระเบียงคลุม (Verandah) ที่มักจะที่อาจจะแล่นตลอดแนวด้านหน้าหรือด้านข้างของตัวสิ่งก่อสร้างหลักก็ได้

## อ้างอิง

## ดูเพิ่ม
* ระเบียง 
* ศาลา 

## แหล่งข้อมูลอื่น

## ระเบียงภาพ


ไฟล์:Northleach Parish Church 1990.jpg|มุขทางเข้าวัดที่นอร์ธลีชในอังกฤษ
ไฟล์:Maria Lach 05.jpg|มุขทางเข้าแอบบีมาเรีย ลาคในเยอรมนี
ไฟล์:Woodbridge - Church of St Mary.jpg|มุขทางเข้าวัดที่วูดบริดจ์ในอังกฤษ
ไฟล์:Semur - Notre-Dame - Facade.jpg|มุขทางเข้าตลอดแนวด้านหน้าสิ่งก่อสร้างที่วัดในเบอร์กันดีในฝรั่งเศส
ไฟล์:Arlington Park Mansions - Entrance.jpg|มุขทางเข้าที่พักอาศัยในลอนดอนในอังกฤษ



หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:ศาลา
ศิลปะทรงกลม

__NOTOC__

[thumb|280px|ประติมากรรมภาพนูนทอนโดโดย[อันเดรอา เดลลา รอบเบีย (Andrea della Robbia) ที่หน้าโรงพยาบาลที่พิสโตเอีย]]
[thumb|280px|จิตรกรรมทรงกลม “พระแม่มารีถือผลทับทิม” โดย [ซานโดร บอตติเชลลี, ราว ค.ศ. 1487 (หอศิลป์อุฟฟิซิ)]]
**ศิลปะทรงกลม** () เป็นคำที่ใช้ในสมัยฟื้นฟูศิลปะวิทยาที่หมายถึงจิตรกรรมหรือประติมากรรมที่เป็นทรงกลม เป็นคำที่มาจากภาษาอิตาลีว่า “rotondo” ที่แปลว่า “กลม” คำนี้มักจะไม่ใช้กับภาพเขียนขนาดเล็กที่มีลักษณะกลมแต่มักจะใช้กับภาพเขียนที่มีขนาดเส้นผ่าศูนย์กลางกว่าสองฟุตขึ้นไป ฉะนั้นจึงไม่รวมจุลจิตรกรรมภาพเหมือน (portrait miniature) แต่สำหรับประติมากรรมแล้วคำนี้ยืดหยุ่นกว่า

ศิลปินสร้างงานลักษณะนี้มาตั้งแต่สมัยกรีกโบราณ จิตรกรรมทรงกลมมักจะเขียนบนแจกันเครื่องปั้นดินเผาของกรีกจากสมัยที่เรียกว่าทอนดี และภายในก้นชามไวน์ก้นตื้นที่เรียกว่าคิลิกซ์http://en.wikipedia.org/wiki/File:Kylix_euerdiges.jpg (Kylix) ที่เป็นทรงกลมอยู่แล้ว ศิลปะลักษณะมาฟื้นฟูทำกันอีกครั้งในคริสต์ศตวรรษที่ 15 และ 16 โดยเฉพาะในอิตาลี แต่ตั้งแต่นั้นมาความนิยมก็ลดถอยลง แต่ในภาพเขียน “ทัศน์สุดท้ายของอังกฤษ” (The Last of England) โดยจิตรกรชาวอังกฤษฟอร์ด แมดด็อกซ บราวน์ (Ford Madox Brown) ในปี ค.ศ. 1855 ก็เป็นลักษณะนี้โดยบราวน์เน้นความกลมด้วยราวเชือกรอบบุคคลในภาพ

ฉากหลังของศิลปะทรงกลมมักจะไม่ใช่สิ่งสำคัญหรือบางครั้งก็ละเว้นไปเลย ในจิตรกรรมทรงกลมมักจะมองเห็นฉากหลังและในประติมากรรมภาพนูนฉากหลังจะหายไป อันเดรอา เดลลา รอบเบียและศิลปินในครอบครัวเดียวกันสร้างงานประติมากรรมดินเผาเคลือบที่เรียกว่า “ทอนดี” ที่มักจะมีกรอบเป็นมาลัยใบไม้และผลไม้ที่ตั้งใจไว้ใช้ตกแต่งผนังสตัคโค บนตัวตึกโอสเปดาเลเดกลิอินโนเชนติ (Ospedale degli Innocenti) ในฟลอเรนซ์ที่สร้างโดยฟีลิปโป บรูเนลเลสกี เดลลา รอบเบียก็สร้างงานประติมากรรมทรงกลมเป็นภาพเด็กบนฉากหลังที่เป็นสีน้ำเงินสำหรับตกแต่งในช่องโค้งสแปนเดรลซึ่งเป็นช่องสามเหลี่ยมระหว่างซุ้มโค้งด้านหน้า
 
ในคริสต์ศตวรรษที่ 16 การเขียนภาพตกแต่งลักษณะที่เรียกว่า “istoriato” สำหรับเครื่องเคลือบดีบุกมายอลิคา (Maiolica) ใช้กับการตกแต่งชิ้นที่มีลักษณะกลม

นอกจากนั้นแล้วลักษณะกลมก็ยังใช้ในการออกแบบองค์ประกอบทางสถาปัตยกรรมตั้งแต่ยุคฟื้นฟูศิลปวิทยา ที่อาจจะใช้ประกอบการตกแต่งหน้าบันที่เป็นโค้งที่มานิยมกันในคริสต์ศตวรรษที่ 15

ศิลปะทรงกลมมาเป็นที่นิยมกันในคริสต์ศตวรรษที่ 15 ในฟลอเรนซ์ เช่น ในงานเขียนหลายชิ้นโดยซานโดร บอตติเชลลี ไมเคิล แอนเจโลใช้ศิลปะทรงกลมเป็นองค์ประกอบในงานหลายชิ้นทั้งในงานจิตรกรรมและประติมากรรม ที่รวมทั้งภาพ “ครอบครัวพระเยซูกับนักบุญจอห์นแบ็พทิสต์” และภาพที่มีชื่อเสียง “พระแม่มารีในกรอบกลม” (Doni Tondo) ที่หอศิลป์อุฟฟิซิ ศิลปินอื่นที่ใช้ทรงกลมในการสร้างงานศิลปะผู้อื่นก็ได้แก่ราฟาเอล, บรอนซิโน , ฟราอันเจลิโค และจาโคโป ปอนตอร์โม

## ระเบียงภาพ


Image:Alegoría de la industria.jpg|“อุปมานิทัศน์แห่งความอุตสาหะ”ฟรันซิสโก โกยาราว ค.ศ. 1804-1806
Image:Medusa by Caravaggio.jpg|“เมดูซ่า”คาราวัจโจราว ค.ศ. 1597
Image:Angelo Bronzino 009.jpg|“นักบุญแม็ทธิว”บรอนซิโนราว ค.ศ. 1525-1528
Image:Crowned with Thorns Bosch.jpg|“พระเยซูทรงมงกุฎหนาม”เฮียโรนิมัส บอสราว ค.ศ. 1533
Image:Vetrata con ritratto virile su cartone di ercole de' roberti, inv. 2496.JPG|หน้าต่างประดับกระจกสี



## อ้างอิง

## ดูเพิ่ม
* จิตรกรรมตะวันตก 
* ประติมากรรมตะวันตก 

## แหล่งข้อมูลอื่น

หมวดหมู่:จิตรกรรม
หมวดหมู่:ประติมากรรม
หมวดหมู่:ศิลปะ
หมวดหมู่:จิตรกรรมแบ่งตามประเภท
หมวดหมู่:วิธีการเขียนงานจิตรกรรม
กระบวนการปฏิบัติการรบ

**กระบวนการปฏิบัติการรบ** () คือ กระบวนการซึ่งได้รับการปฏิบัติโดยกองกำลังติดอาวุธระหว่างการทัพ ปฏิบัติการทางทหาร ยุทธการ และยุทธนาการ เพื่อกำหนดวัตถุประสงค์ ทิศทางของการรบ และการประเมินกระบวนการของแผนปฏิบัติการทางทหาร

รูปแบบพื้นฐานของกระบวนการปฏิบัติการรบประกอบด้วยห้าระยะ ซึ่งมุ่งไปยังการบรรลุเป้าหมายและวัตถุประสงค์ การจัดสรรกองกำลังที่เหมาะสมเพื่อความสำเร็จของยุทธนาการนั้น การตัดสินใจที่มีต่อหลักนิยมทางทหาร การดำเนินการตามแผนการที่วางเอาไว้ระหว่างยุทธการ และการประเมินข่าวกรองภายหลังการรบถึงความสำเร็จหรือความล้มเหลวของแผนปฏิบัติการดังกล่าว

## อ้างอิง

## ดูเพิ่ม
* แผนปฏิบัติการทางทหาร

หมวดหมู่:วิทยาศาสตร์การทหาร
หมวดหมู่:หลักนิยมทางทหาร
หมวดหมู่:ทฤษฎีการทหาร
การติดพัน

**การติดพัน**, **การเข้าปะทะ**, **การเข้าโจมตี** หรือ**การรบปะทะ** () หมายถึง การสู้รบระหว่างกองกำลังสองฝ่าย โดยกองกำลังของทั้งสองฝ่ายจะต้องมีขนาดใหญ่กว่ากองร้อย แต่มีขนาดเล็กกว่ากองพล ซึ่งได้รับมอบหมายหรือดำเนินการตามภารกิจ การติดพันเริ่มต้นขึ้นเมื่อฝ่ายโจมตีเริ่มต้นการสู้รบเพื่อดำเนินการตามวัตถุประสงค์ของตน และจะสิ้นสุดเมื่อฝ่ายโจมตีประสบความสำเร็จ หรือล้มเลิกความพยายามในการบรรลุเป้าหมาย หรือเมื่อฝ่ายใดฝ่ายหนึ่งหรือทั้งสองฝ่ายได้รับกำลังเสริมที่เหมาะสม ซึ่งจะเป็นการเริ่มต้นการติดพันครั้งใหม่ต่อไป

การติดพันมักจะเป็นส่วนหนึ่งของยุทธการ โดยปกติแล้ว การติดพันจะกินเวลาไม่เกิน 1–2 วัน หรือแม้กระทั่งไม่กี่ชั่วโมง และมีน้อยครั้งที่จะใช้เวลานานเกินกว่า 5 วัน ในการรบระดับดังกล่าว ขอบเขตอาวุธทางยุทธวิธีและระบบการสนับสนุนจึงมีความสำคัญมากต่อกำลังพลและผู้บังคับบัญชาของแต่ละฝ่ายมาก

## อ้างอิง

## ดูเพิ่ม
* T.N. Dupuy (Col. ret.), *Understanding war: History and Theory of combat*, Leo Cooper, London, 1992
* Richard Simpkin, *Race to the Swift: Thoughts on Twenty-first Century Warfare*. Foreword by Donn A. Starry. London: Brassey's Defence, 1985. ISBN 0-08-031170-9.

หมวดหมู่:บทความเกี่ยวกับ การทหาร ที่ยังไม่สมบูรณ์
หมวดหมู่:ยุทธศาสตร์การทหาร
หมวดหมู่:คำศัพท์การทหาร
นิโคลัส เพฟเนอร์

**นิโคลัส เพฟเนอร์** หรือ **นิโคลัส เบิร์นฮาร์ด ลีออน เพฟเนอร์** () (30 มกราคม ค.ศ. 1902 – 18 สิงหาคม ค.ศ. 1983) นิโคลัส เพฟเนอร์เป็นนักวิชาการและนักประวัติศาสตร์ศิลปะชาวอังกฤษที่เกิดในเยอรมนี เพฟเนอร์มีความเชี่ยวชาญโดยเฉพาะที่เกี่ยวกับประวัติศาสตร์ของสถาปัตยกรรม งานชิ้นสำคัญที่สุดและเป็นที่รู้จักกันมากที่สุดคืองานเขียน “คู่มือสถาปัตยกรรมของเพฟเนอร์” (The Pevsner Architectural Guides) รวมทั้งหมด 46 เล่มที่เขียนและพิมพ์ระหว่างปี ค.ศ. 1951 ถึงปี ค.ศ. 1974 ที่เป็นงานเขียนที่มีเนื้อหาครอบคลุมสถาปัตยกรรมของหมู่เกาะบริติช
 
## อ้างอิง

## ข้อมูลเพิ่มเติม
* สถาปัตยกรรม

หมวดหมู่:นักเขียนชาวอังกฤษ
การทอดไมตรี

**การทอดไมตรี** () เป็นคำที่ใช้ในวิชาความสัมพันธ์ระหว่างประเทศ มีรากศัพท์มาจากภาษาฝรั่งเศสว่า *rapprocher* หมายถึง "การนำมาร่วมกัน" เป็นการฟื้นสัมพันธไมตรีระหว่างสองประเทศ ในทางด้านการเมืองแล้ว การทอดไมตรีเป็นการผสมร่วมกันของความแตกต่างในปัจจัยทางการเมือง ยกตัวอย่างเช่น การทอดไมตรีระหว่างสหรัฐอเมริกา ในสมัยประธานาธิบดี ริชาร์ด นิกสัน กับสาธารณรัฐประชาชนจีน นับตั้งแต่ ค.ศ. 1972 เป็นต้นมา

## ดูเพิ่ม
* Mahler, M.S. (1972) Rapprochement subphase of the separation individuation process. Psychoanal. Q., 41: 487-506.
*  http://www.pep-web.org/
* Solan, Ronnie (1998) Narcissistic Fragility in the Process of Befriending the Unfamiliar. 1998 Psychoanal. Amer. J. Psycho-Anal., Vol. 58: (2)163-186. http://www.springerlink.com
* Solan, Ronnie (1999). The Interaction Between Self and Other: A Different Perspective on Narcissim. Psychoanal. Study of the Child, 54: 193-215.

หมวดหมู่:ความสัมพันธ์ระหว่างประเทศ
วังแก้ว

**วังแก้ว** หรือ **วังกระจก** (, เดอะ คริสตัล พาเลซ) เป็นสิ่งก่อสร้างที่สร้างด้วยเหล็กหล่อ (Cast iron) และกระจกที่เดิมสร้างขึ้นที่ไฮด์พาร์คในกรุงลอนดอนในอังกฤษเพื่อใช้เป็นสถานที่สำหรับการแสดงนิทรรศการครั้งยิ่งใหญ่ (The Great Exhibition) ของปี ค.ศ. 1851 ภายในมีผู้ร่วมเข้าแสดงจากทั่วโลกถึง 14,000 องค์การในเนื้อที่ทั้งหมด 92,000 ตารางเมตร ที่เป็นการแสดงสิ่งต่าง ๆ ที่แสดงถึงความก้าวหน้าล่าสุดทางเทคโนโลยีที่เกิดขึ้นระหว่างการปฏิวัติอุตสาหกรรม วังแก้วออกแบบโดยสถาปนิกโจเซฟ แพกซ์ตัน ตัวสิ่งก่อสร้างยาว 564 เมตร และสูง 33 เมตร ถือเป็นสิ่งก่อสร้างมุงแก้วที่ใหญ่ที่สุดในประวัติศาสตร์

หลังจากงานนิทรรศการแล้ววังแก้วก็ถูกย้ายไปสร้างในสวนสาธารณใหม่ในย่านผู้มีฐานะดีของกรุงลอนดอนที่เรียกว่าไซเด็นแนมฮิลล์ (Sydenham Hill) ที่ยังไม่เปลี่ยนแปลงไปเท่าใดนักตั้งแต่สมัยวิคตอเรีย วังแก้วได้รับการขยายและตั้งอยู่ที่นั่นระหว่างปี ค.ศ. 1854 จนถึงปี ค.ศ. 1936 เมื่อถูกทำลายลงในเพลิงไหม้ คำว่า “Crystal Palace” เป็นคำที่คิดขึ้นอย่างเยาะ ๆ โดยนิตยสารเสียดสี “พันช์” ที่ต่อมาใช้เรียกบริเวณทางใต้ของลอนดอน (คริสตัลพาเลซ) และอุทยานรอบบริเวณนั้น

275px|thumb|วังแก้วขณะถูกไฟไหม้

วันที่ 30 พฤศจิกายน 1936 ภายในไม่กี่ชั่วโมง วังแก้วถูกไฟไหม้เสียหายจนย่อยยับ แสงไฟที่เผาวังแก้วนั้นสามารถมองเห็นได้ถึงจากแปดมณฑล   ขณะนั้น เซอร์ เฮนรี บัคแลนด์ ผู้จัดการทั่วไปของวังแก้วกำลังเดินตรวจตรากับสุนัขและลูกสาวของเขา ต่อมาพวกเขาสังเกตเห็นเปลวไฟสีแดงเรืองแสงอยู่ภายใน ภายในนั้นเองเขาพบสองพนักงานดับเพลิงกำลังดับเพลิงย่อม ๆ บริเวณส่วนสำนักงาน การระเบิดเกิดขึ้นในห้องรับฝากของสุภาพสตรี  ซึ่งไฟนั้นลุกโชนอย่างรุนแรงมาก โทรศัพท์แจ้งเหตุเพลิงไหม้ลงบันทึกครั้งแรกเวลา 19:59 น. ประมาณการว่าหน่วยดับเพลิงมาถึงที่เกิดเหตุหลังจากนั้น 4 นาที แต่ก็สายเกินไป ต่อมาแม้ว่าจะมีเครื่องดับเพลิงกว่า 89 ตัว และพนักงานดับเพลิงร่วม 400 ชีวิต มาถึงสถานที่เกิดเหตุแต่ก็ไม่สามารถที่จะดับไฟลงได้ บัคแลนด์กล่าวว่า *"ในไม่กี่ชั่วโมงเราได้เห็นจุดจบของเดอะคริสตัลพาเลซ มันจะยังอยู่ในความทรงจำไม่เพียงแต่คนอังกฤษ แต่จากโลกทั้งโลก"* ในขณะนั้นเอง มีประชาชนนับแสนคนเดินทางมาที่ไซเด็นแนมฮิลล์เพื่อชมแสงไฟที่กำลังแผดเผาวังแก้ว ในหมู่คนเหล่านั้น เซอร์ วินสตัน เชอร์ชิลล์ อดีตสมาชิกรัฐสภาอังกฤษกล่าวว่า *"นี่คือจุดจบของยุค"* 

## อ้างอิง

## แหล่งข้อมูลอื่น

* Historic images of Crystal Palace, dating back to the 1850s, held by the National Monuments Record, the public archive of English Heritage.  Search on Crystal Palace to view.
* Crystal Palace Museum
* Crystal Palace Park  – map of the park as was until recently
* The Crystal Palace, sources from www.victorianlondon.org
* Eddie Richardson's page  on Sir Joseph Paxton – includes photographs
* Russell Potter's Crystal Palace Page, with information on the Baird Television studios 
* Crystal Palace – at *Citizendium*; includes images.
* A 3D computer model of the Crystal Palace with images and animation 
* History of The Crystal Palace
* The destruction of The Crystal Palace @ ''Ward's Book of Days''
* 1936 Crystal Palace Fire - London Fire Journal 
* Park hosts Crystal Palace replica - BBC News May 31, 2008

หมวดหมู่:สิ่งก่อสร้างในลอนดอน
หมวดหมู่:เรือนกระจก
หมวดหมู่:สิ่งก่อสร้างที่ถูกไฟไหม้
หมวดหมู่:สถาปัตยกรรมในงานนิทรรศการโลก
หมวดหมู่:สิ่งก่อสร้างตั้งแต่ พ.ศ. 2394
หมวดหมู่:สิ้นสุดในปี พ.ศ. 2479
ไปรโตริอานี

**ไปรโตริอานี** () เป็นกองทหารที่ทำหน้าที่เป็นองครักษ์ประจำพระองค์ของจักรพรรดิแห่งจักรวรรดิโรมัน ก่อนหน้านั้นเป็นตำแหน่งที่ใช้สำหรับองครักษ์ของจอมพลโรมัน ที่เริ่มอย่างน้อยก็ตั้งแต่ตระกูลสกีปิโอ () ขึ้นมามีอำนาจราว 275 ก่อนคริสต์ศักราช จักรพรรดิคอนสตันไทน์ที่ 1 ทรงมายุบเลิกในคริสต์ศตวรรษที่ 4

## ประวัติ
คำว่า *ไปรโตริอานี* (, กององครักษ์) และ *ไปรโตริอานุส* (, องครักษ์แต่ละนาย) แผลงมาจากคำว่า  ซึ่งแปลว่า เต็นท์ของไปรตอร์หรือแม่ทัพ () แห่งกองทัพโรมันในสมรภูมิ การได้รับเลือกมาเป็นไปรโตริอานุสถือว่าเป็นตำแหน่งอันมีเกียรติ นายพลโรมันมักจะเลือกองครักษ์มาจากผู้ที่มีหน้าที่รักษาความปลอดภัยของเต็นท์บัญชาการที่มาจากทั้งทหารม้าและทหารราบ ต่อมาก็เรียกกองกำลังนี้ว่า "กองไปรโตริอานุส" () บุคคลสำคัญ ๆ ของโรมันที่เคยทำหน้าที่ในไปรโตริอานีมาก่อนได้แก่ จูเลียส ซีซาร์, มาร์ก แอนโทนี และจักรพรรดิเอากุสตุส 

## อ้างอิง

* 

## ดูเพิ่ม
* จักรวรรดิโรมัน 

หมวดหมู่:จักรวรรดิโรมัน
หมวดหมู่:ทหาร
โรงเรียนเชียงดาววิทยาคม

**โรงเรียนเชียงดาววิทยาคม** ถือเป็นโรงเรียนแรกใน อ.เชียงดาว ที่ทำการเปิดสอนในระดับชั้น ม.1-ม.6 เดิมใช้อาคารเรียนของโรงเรียนบ้านเชียงดาว เป็นที่ทำการสอน ในช่วงแรกนั้น โรงเรียนได้เปิด เฉพาะชั้น ม.1-ม.3 เท่านั้น ต่อมาทางโรงเรียนจึงได้ขอสงวนที่ไว้ 165 ไร่เพื่อสร้างอาคารไม้ 2 ชั้น 4 ห้องเรียน บ้านพักครู 1 หลังต่อมาในปี พ.ศ. 2528 ทางโรงเรียนก็ได้รับเงินงบประมาณเพื่อมาสร้างอาคารเรียนอีก 1 หลัง เพื่อเตรียมเปิดสอนระดับ ม.ปลาย ผู้อำนวยการคนปัจจุบันคือ ดร.ธาราทิพย์ วงษ์บรรณะ

ทางโรงเรียนเชียงดาววิทยาคมได้แบ่งนักเรียนออกเป็นคณะสีต่างๆได้แก่ คณะสีนนทรี คณะสีศรีตรัง คณะสีกระดังงา คณะสีกาสะลอง คณะสีทองกวาว 

## แผนการเรียน
ในปี พ.ศ. 2532 ทางกรมสามัญศึกษา กระทรวงศึกษาธิการ ได้อนุมัติให้ทาง ร.ร. เปิดรับสมัครนักเรียนระดับ ม.ปลาย โดยทางโรงเรียนได้เปิดแผนการเรียนดังต่อไปนี้
* แผนการเรียน วิทยาศาสตร์-คณิตศาสตร์
* แผนการเรียน ศิลปศาสตร์-คณิตศาสตร์
* แผนการเรียน ศิลปศาสตร์-วิชาทั่วไป
ซึ่งจะแบ่งห้องเรียนได้ตามนี้
* แผนการเรียน วิทยาศาสตร์-คณิตศาสตร์
* แผนการเรียน ศิลปศาสตร์-คณิตศาสตร์
* แผนการเรียน ศิลปศาสตร์-วิชาทั่วไป

ในปี พ.ศ. 2548 ทางโรงเรียนได้มีศูนย์การเรียนรู้คอมพิวเตอร์และอินเทอร์เน็ต และยังได้ปรับพื้นที่ป่าหลังโรงเรียน 90 ไร่ให้เป็นแหล่งเรียนรู้ธรรมชาติและบูรนาการ ทุกกลุมสาระการเรียนรู้ 

เมื่อเดือนเมษายน พ.ศ. 2552 ทางโรงเรียนได้มีการปรับปรุงอาคารทใหม่เกือบทั้งหมดได้แก่ การติดตั้งแอร์ในห้องคอมพิวเตอร์,การติดพัดลมห้องละ 4 ตัวทุกอาคาร,การทาสีอาคารรัตนรักษ์,ปรับปรุง,ทาสีอาคารชั่วคราวให้มีสภาพที่ดีขึ้น

## อ้างอิง

หมวดหมู่:โรงเรียนในจังหวัดเชียงใหม่
หมวดหมู่:โรงเรียนมัธยมศึกษาประจำอำเภอในจังหวัดเชียงใหม่
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเชียงใหม่
หมวดหมู่:โรงเรียนที่ก่อตั้งในปี พ.ศ. 2513
หมวดหมู่:สิ่งก่อสร้างในอำเภอเชียงดาว
แผนปฏิบัติการทางทหาร

**แผนปฏิบัติการทางทหาร** (; หรือในสมัยก่อนสงครามโลกครั้งที่สอง เรียกว่า **war plan**) เป็นแผนการอย่างเป็นทางการของกองกำลังทางทหาร ในการดำเนินการตามปฏิบัติการทางทหาร ซึ่งร่างขึ้นจากผู้บัญชาการในกระบวนการปฏิบัติการรบ เพื่อบรรลุวัตถุประสงค์ทั้งก่อนหน้าหรือระหว่างความขัดแย้งที่เกิดขึ้น แผนปฏิบัติการทางทหารมักจะคล้อยตามกับหลักนิยมทางทหารของกองกำลังนั้น ๆ เสมอ

แผนปฏิบัติการทางทหารมักจะถูกปกปิดไว้โดยชื่อรหัส

## ดูเพิ่ม

* ปฏิบัติการทางทหาร

## แหล่งข้อมูลอื่น

* แผนปฏิบัติการทางทหาร (OPLAN) 
* การวางแผนการยุทธทางอากาศ Campaign Plan (๑) จาก กรมข่าวทหารอากาศ
* การวางแผนการยุทธทางอากาศ Campaign Plan (๒) จาก กรมข่าวทหารอากาศ
* การวางแผนการยุทธทางอากาศ Campaign Plan (๓) จาก กรมข่าวทหารอากาศ

หมวดหมู่:ปฏิบัติการทางทหาร
หมวดหมู่:หลักนิยมทางทหาร
ทูบีคัมวัน

**"ทูบีคัมวัน"** () เป็นเพลงป็อปของกลุ่มศิลปินป็อปชาวอังกฤษ สไปซ์เกิลส์ เป็นซิงเกิลที่ 3 จากผลงานอัลบั้มเปิดตัวที่ชื่อ Spice ถือเป็นซิงเกิลบัลลาดซิงเกิลแรกของวง ที่ต่างจากเพลงก่อน โดยจะมีจังหวะเป็นอัป-เทมโป และแดนซ์ เป็นหลัก

"ทูบีคัมวัน" เป็นซิงเกิลอันดับ 1 เพลงที่ 3 ติดต่อกันของวงและเป็นซิงเกิลที่มียอดขายเกินล้านในสหราชอาณาจักร ออกวางขายเมื่อเดือนธันวาคม ค.ศ. 1996 และอยู่อันดับ 1 ยาวนาน 3 สัปดาห์ มียอดขายในระดับแผ่นเสียงทองคำขาวโดยการยืนยันของ British Phonographic Industry ส่วนในสหรัฐอเมริกา ซิงเกิลออกขายเดือนกรกฎาคม 1997 ติดอันดับสูงสุดที่อันดับ 4 (ถือเป็นซิงเกิลท็อปไฟฟ์ ซิงเกิลที่ 3 ของวง) และขายได้ในระดับแผ่นเสียงทองคำ จากการยืนยันของอาร์ไอเอเอ และถือเป็นซิงเกิลหนึ่งที่ประสบความสำเร็จที่สุดของวง โดยเข้าชาร์ทในสัปดาห์แรกก็เข้าสู่ท็อปเท็นเลย

## อ้างอิง

หมวดหมู่:สไปซ์เกิลส์
หมวดหมู่:ซิงเกิลในปี พ.ศ. 2540
หมวดหมู่:ซิงเกิลในปี พ.ศ. 2539
หมวดหมู่:เพลงของสไปซ์เกิลส์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
วานิลลา ไอซ์

**โรเบิร์ต แมททิว แวน วิงเคิล** () เกิดเมื่อวันที่ 31 ตุลาคม ค.ศ. 1967 หรือเป็นที่รู้จักในนาม **วานิลลา ไอซ์** () เป็นแร็ปเปอร์ชาวอเมริกัน เกิดในแดลลัส รัฐเท็กซัส และโตในเท็กซัสและเซาท์ฟลอริดา เขาออกผลงานอัลบั้มแรกที่ชื่อ* Hooked* ในปี 1989 กับค่ายอิจิบังเรคคอร์ดส ก่อนที่จะมาเซ็นสัญญากับเอสบีเคเรคคอร์ดส ที่พวกเขานำอัลบั้มเก่ามาทำรูปแบบใหม่ภายใต้ชื่อใหม่ที่ชื่อ *To the Extreme* มีซิงเกิล "ไอซ์ไอซ์เบบี้" ที่ถือเป็นซิงเกิลเพลงฮิปฮอปเพลงแรกที่ขึ้นอันดับ 1 บนชาร์ทบิลบอร์ดฮ็อต 100 และยังได้รับการยกย่องว่าเป็นส่วนหนึ่งที่ทำให้เพลงฮิปฮอปได้รับการแนะนำสู่ตลาดเพลงกระแสหลัก กับกลุ่มผู้ฟังผิวขาว

ถึงแม้ว่าเขาจะประสบความสำเร็จ แต่ต่อมาเขาก็ละจากการร่วมงานกับค่ายเอสบีเค ซึ่งได้ให้เขาทำงานผลงานตลาดมากขึ้นและผลิตตีพิมพ์ข้อมูลเกี่ยวกับตัวเขาที่ไม่ได้ผ่านการเล่าเรื่องจากเขา หลังจากเขาพยายามฆ่าตัวตายโดยการเสพยาเกินขนาด เขาก็รอดตายและได้รับแรงบันดาลใจให้เปลี่ยนแนวเพลงและวิถีชีวิตของตัวเอง อัลบั้มถัด ๆ มาอย่าง *Hard to Swallow*, *Bi-Polar* และ *Platinum Underground* ที่ไม่ตามกระแสเท่าไหร่ มีแนวเพลงดนตรีแบบร็อก และไม่ประสบความสำเร็จด้านตารางอันดับ

## ผลงานอัลบั้ม

* 1990: *[[To the Extreme]]*
* 1991: *[[Extremely Live]]*
* 1994: *[[Mind Blowin]]*
* 1998: *[[Hard to Swallow]]*
* 2001: *[[Bi-Polar]]*
* 2005: *[[Platinum Underground]]*

## ผลงานภาพยนตร์

## อ้างอิง

หมวดหมู่:แร็ปเปอร์อเมริกัน
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:นักกีตาร์เบส
หมวดหมู่:นักตีกลอง
หมวดหมู่:บุคคลจากแดลลัส
วิกฤตการณ์คริสต์ศตวรรษที่ 3

[thumb|350px |จักรวรรดิที่ถูกแบ่งแยกในปี ค.ศ. 271: [จักรวรรดิกอลสีเขียว, จักรวรรดิพาลไมรีนสีเหลือง และจักรวรรดิโรมันสีแดง]]
**วิกฤติการณ์คริสต์ศตวรรษที่ 3** (, ) หรือ **อนาธิปไตยทางทหาร** () หรือ **วิกฤติการณ์จักรวรรดิ** (; ค.ศ. 235–284) เป็นช่วงระยะเวลาที่จักรวรรดิโรมันประสบวิกฤติการณ์ที่แทบจะนำความสิ้นสุดมาสู่จักรวรรดิจากปัญหาหลายอย่างรวมกันที่รวมทั้งการรุกรานของศัตรู, สงครามกลางเมือง, โรคระบาด, และความตกต่ำทางเศรษฐกิจ วิกฤติการณ์เริ่มด้วยการลอบสังหารของจักรพรรดิอเล็กซานเดอร์ เซเวรัส โดยทหารของพระองค์เองที่เป็นจุดเริ่มต้นของห้าสิบปีของความปั่นป่วนที่ในระหว่างนั้นก็มีผู้อ้างตนเป็นจักรพรรดิถึง 20 ถึง 25 คน ส่วนใหญ่แล้วก็เป็นนายพลผู้มีชื่อเสียงของกองทัพโรมันที่เข้ายึดอำนาจทั้งหมดหรือบางส่วนของจักรวรรดิ เมื่อมาถึงปี ค.ศ. 258 ถึงปี ค.ศ. 260 จักรวรรดิโรมันก็แบ่งออกเป็นสามส่วน: จักรวรรดิกอล ที่รวมทั้งจังหวัดโรมันแห่งกอล, บริเตน และฮิสปาเนีย (Hispania); และจักรวรรดิพาลไมรีน ที่รวมทั้งจังหวัดทางตะวันออกของซีเรีย, ปาเลสไตน์ และเอกิบตัส (Aegyptus) สองจักรวรรดิแยกตัวออกจากจักรวรรดิโรมันที่มีศูนย์กลางอยู่ในอิตาลี วิกฤติการณ์ยุติลงด้วยการขึ้นครองราชย์ของจักรพรรดิไดโอคลีเชียน

## อ้างอิง

## ดูเพิ่ม
* จักรวรรดิโรมัน 

หมวดหมู่:จักรวรรดิโรมัน
จักรพรรดิการากัลลา

**จักรพรรดิคาราคัลลา** หรือ **ลูชิอัส เซ็พติมิอัส บัสซิอานัส**  () (4 เมษายน ค.ศ. 188 – 8 เมษายน ค.ศ. 217) เป็นจักรพรรดิแห่งจักรวรรดิโรมันของราชวงศ์เซเวอรัน คาราคัลลาทรงเป็นจักรพรรดิร่วมกับพระราชบิดาจักรพรรดิเซ็พติมิอัส เซเวอรัสระหว่าง ค.ศ. 198 ถึงปี ค.ศ. 209 ต่อมาในปี ค.ศ. 209 ถึงวันที่ 4 กุมภาพันธ์ ค.ศ. 211 คาราคัลลาก็ทรงปกครองร่วมกับเซ็พติมิอัส เซเวอรัสและแกตา หลังจากนั้นระหว่างเดือนธันวาคม ค.ศ. 211 ถึงวันที่ 8 เมษายน ค.ศ. 217 คาราคัลลาก็ทรงปกครองด้วยพระองค์เอง

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
หมวดหมู่:พระมหากษัตริย์ที่ถูกปลงพระชนม์
จักรพรรดิดีดิอุส ยูลิอานุส

**จักรพรรดิดีดิอุส ยูลิอานุส** หรือ **มาร์คัส ดีดิอุส เซเอวรัส ยูลิอานุส**  (; 2 กุมภาพันธ์ ค.ศ. 137 – 1 มิถุนายน ค.ศ. 193) ดีดิอุส ยูลิอานุสเป็นจักรพรรดิแห่งจักรวรรดิโรมันต่อจากจักรพรรดิแปร์ตินักส์ ระหว่างวันที่ 28 มีนาคม ค.ศ. 193 จนเสด็จสวรรคตเมื่อวันที่ 1 มิถุนายน ของปีเดียวกัน ดีดิอุส ยูลิอานุสขึ้นเป็นจักรพรรดิโดยการซื้อการสนับสนุนจากไปรโตริอานีผู้สังหารเพอร์ทิแน็กซ์จักรพรรดิองค์ก่อนหน้านั้น ซึ่งเป็นชนวนที่ทำให้เกิดสงครามกลางเมืองระหว่างปี ค.ศ. 193 ถึงปี ค.ศ. 197 ดีดิอุส ยูลิอานุสถูกปลดจากตำแหน่งและถูกลงโทษประหารชีวิตโดยจักรพรรดิองค์ต่อมา – จักรพรรดิเซ็พติมิอัส เซเวอรัส

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:บุคคลที่เกิดในคริสต์ทศวรรษ 130
หมวดหมู่:จักรพรรดิโรมัน
หมวดหมู่:พระมหากษัตริย์ที่ถูกปลงพระชนม์